Miss Universe 2010

Ang **Miss Universe 2010** ay ang ika-59 na edisyon ng Miss Universe pageant, na ginanap sa Mandalay Bay Events Center sa Las Vegas, Nevada, Estados Unidos noong 23 Agosto 2010.

Pagkatapos ng kompetisyon, kinoronahan ni Stefanía Fernández ng Beneswela si Ximena Navarrete ng Mehiko bilang Miss Universe 2010. Ito ang ikalawang tagumpay ng Mehiko sa kasaysayan ng kompetisyon. Nagtapos bilang first runner-up si Yendi Phillipps ng Hamayka, samantalang nagtapos bilang second runner-up si Jesinta Campbell ng Australya.

Mga kandidata mula sa walumpu't-tatlong bansa at teritoryo ang kumalahok sa kompetisyong ito. Pinangunahan nina Bret Michaels at Natalie Morales ang kompetisyon. Nagtanghal sina John Legend, The Roots, at Cirque du Soleil sa edisyong ito.

## Kasaysayan 
### Lokasyon at petsa ng kompetisyon 
Ibang mga lungsod sa buong mundo ang nagpahayag ng kanilang interes na idaos ang kompetisyon. Kabilang sa mga lungsod na ito ang Zagreb, Kroasya na dati nang binawi ang kanilang *bid* upang idaos sa kanilang lungsod ang kompetisyon bunsod ng *Great Recession* na naganap mula taong 2007 hanggang 2009. Binago ng pamahalaan ng Kroasya at ng mga lokal na mamumuhunan ang kanilang panukalang gaganapin ang Miss Universe sa Arena Zagreb. Gayunpaman, noong 20 Pebrero 2010, inanunsyo ng *national director* ng Miss Universe Croatia na si Vladimir Krajelvic na binabawi muli nila ang kanilang *bid* dahil pa rin sa epekto ng *Great Recession* sa bansa.

Noong 31 Enero 2010, nasa proseso ng pakikipagtalakayan ang Miss Universe Organization upang idaos ang edisyong ito sa Santa Cruz de la Sierra, Bulibya matapos bumisita ang ilang mga kinatawan ng organisasyon upang suriin kung may kapasidad bang idaos sa lungsod ang kompetisyon. Gayunpaman, inamin ng Minister of Culture ng Bulibya na si Zulma Yugar sa publiko ang kahirapan na matamo ang mga pangangailangan ng organisasyon upang idaos sa lungsod ang *pageant*. Matapos ang pagpupulong noong Marso 2010, pormal na inanunsyo ni Yugar na binabawi na ng Santa Cruz de la Sierra ang kanilang *bid* para idaos sa lungsod ang Miss Universe, na sinasabing "hindi iginagalang ng organisasyon ang konstitusyon ng Bulibya" at imposibleng makamit ang mga hinihingi ng organisasyon.

Kalaunan ay inanunsyo ng Miss Universe Organization noong 25 Mayo 2010 na magaganap ang edisyong ito sa Mandalay Bay Events Center, Las Vegas, Nevada sa 23 Agosto 2010.

### Pagpili ng mga kalahok 
Ang mga kalahok mula sa walumpu't-tatlong mga bansa at teritoryo ay napili upang lumahok sa kompetisyon. Dalawang kandidata ang nailuklok upang kumatawan sa kanilang bansa/teritoryo matapos maging isang runner-up sa kanilang kompetisyong pambansa o napili sa isang *casting process*, tatlong kandidata ang napili matapos ang pag-urong ng orihinal na kalahok, at isang kandidata ang kinoronahan matapos matuklasan na mayroong pagkakamali sa mga pagkakalagay ng mga pinalista.

#### Mga pagpalit 
Iniluklok ang second runner-up ng Miss Guatemala na si Jessica Scheel upang kumatawan sa kanyang bansa matapos na umurong sa kompetisyon ang orihinal na nagwagi na si Alejandra Barillas dahil sa pinsala sa kanyang paa. Lumahok si Barillas sa sumunod na edisyon. Iniluklok ang *first runner-up* ng Miss Universe Romania 2010 na si Oana Paveluc upang kumatawan sa kanyang bansa matapos tumangging pirmahan ni Alexandra Cătălina Filip ang kontrata sa Miss Universe Organization na siyang pipigil sa kanya sa paglahok sa isang *dance competition* sa Timog Korea. Gayunpaman, matapos ang tatlong araw mula sa kanyang koronasyon, binawi mula kay Marinovič ang kanyang titulo matapos matuklasan ng organisasyon na may pagkakamali sa katuusan sa pagsalin ng mga iskor ng mga hurado. Ang totoong nagwagi ay si Marika Savšek na siyang orihinal na inanunsyo bilang *second runner-up*. Kalaunan ay nabawi muli ni Raj ang kanyang titulo matapos makakuha ng isang legal na pasaporte.

#### Mga pagbalik at mga pag-urong 
Bumalik sa edisyong ito ang mga bansang Botswana, Dinamarka, Hayti, Kapuluang Birheng Britaniko, Kapuluang Birhen ng Estados Unidos, Kasakistan, Sri Lanka, at Trinidad at Tobago. Huling sumali noong 1989 ang Hayti, noong 2002 ang Kapuluang Birheng Britaniko, noong 2004 ang Botswana, noong 2007 ang Kapuluang Birhen ng Estados Unidos, at noong 2008 ang Dinamarka, Kasakistan, Sri Lanka, at Trindad at Tobago.

Hindi sumali ang mga bansang Biyetnam, Bulgarya, Estonya, Etiyopiya, Kapuluang Kayman, Lupangyelo, Montenegro, at Namibya sa edisyong ito. Hindi sumali si Phạm Thị Thanh Hằng ng Biyetnam dahil sa kakulangan sa preparasyon. Dapat sanang lalahok sa edisyong ito si Miss Montenegro 2010 Nikolina Lončar, ngunit bumitiw ito dahil sa siya ay menor de edad pa lamang. Siya ay pinalitan ni Marijana Pokrajac bilang kinatawan ng Montegro, ngunit bumitiw rin ito dahil sa hindi isiniwalat na dahilan. Lumahok sa sumunod na edisyon si Lončar. Hindi nakaabot sa kompetisyon si Miss Namibia 2010 Odile Gertze dahil kinoronahan siya isang linggo bago magsimula ang kompetisyon sa Las Vegas. Hindi sumali ang mga bansang Bulgarya, Estonya, Etiyopiya, Kapuluang Kayman, at Lupangyelo matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

## Mga resulta 
### Mga pagkakalagay 
#### Mga iskor sa kompetisyon 
### Mga espesyal na parangal 
## Kompetisyon 
### Pormat ng kompetisyon 
Tulad noong 2007, labinlimang *semi-finalist* ang napili sa pamamagitan ng paunang kompetisyon at ang mga *closed-door interview*.  Lumahok sa *swimsuit competition* ang dalawampung mga *semi-finalist,* at kalaunan ay pinili ang sampung mga *semi-finalist*. Lumahok sa *evening gown competition* ang sampung mga *semi-finalist* at kalaunan ay pinili ang limang pinalista. Limang pinalista ang sumabak sa paunang *question-and-answer round* at *final walk*.

### Komite sa pagpili 
#### Paunang kompetisyon 
* Carlos Bremer – CEO at *General Director* ng *Value Grupo Financiero
* William Baldwin – Amerikanong aktor, manunulat, at *producer

## Mga tala 
## Mga sanggunian 
## Panlabas na kawing 
* Opisyal na website